'રામાયણ'માં સીતાનું અપહરણ જોઈને ભાવુક થયા 'રાવણ' | નવગુજરાત સમય
13-04-2020 09:31 PM
1 / 1 'રામાયણ'માં સીતાનું અપહરણ જોઈને ભાવુક થયા 'રાવણ'
ટીવી પર રામાયણની વાપસીથી જ્યાં એક તરફ દુરદર્શન ટીઆરપીમાં સૌથી આગળ છે ત્યાંજ આ સીરિયલના પુન:પ્રસારણથી અનેક લોકો ભાવુક થઈ ગયા છે. 80 દાયકામાં 78 એપિસોડની આ પૌરાણિક કથાને જોઈને સીરિયલના કલાકારોમાં પણ હરખ છે. સીરિયલમાં રાવણનું રોલ પ્લે કરનારા અરવિંદ ત્રિવેદી પણ શોને જોઈને ભાવુક થઈ ગયા છે.
અરવિંદ ત્રિવેદીએ જ રામાનંદ સાગરની રામાયણમાં રાવણનો રોલ પ્લે કર્યો હતો. જો કે તેઓ પોતે શ્રીરામના મોટા ભક્ત છે અને સીરિયલમાં પોતે કેવટનો રોલ પ્લે કરવા માગતા હતા. હાલ તેમનો એક વીડિયો સામે આવ્યો છે તેમાં તેઓ ઘરમાં ખુરશી પર બેસીને રામાયણ જોઈ રહ્યા છે. સીતા હરણનું સીન ચાલી રહ્યું છે જેને જોઈ અરવિંદ ત્રિવેદીએ હાથ જોડી લીધા હતા.
દેશમાં કોરોના વાયરસના સંક્રમણને જોઈને લોકડાઉનની જાહેરાત કરવામાં આવી છે. જેથી તમામ દેશવાસીઓ પોતાના ઘરમાં જ રહે. સોશિયલ મીડિયા પર રામાયણ અને મહાભારત જેવી સીરિયલ્સને ફરીથી પ્રસારિત કરવાની માગણી કરવામાં આવી રહી હતી. ત્યારબાદ પ્રસાર ભારતીએ રી-ટેલિકાસ્ટ કરવાનો નિર્ણય લેવામાં આવ્યો હતો.